pythainlp/thaigov-v2-corpus-22032023 huggingface dataset:
วันเสาร์ที่ 14 พฤษภาคม 2565
ดีอีเอส เผยข่าวปลอมการเงิน-สินเชื่อ-หวยครอง 5 อันดับคนสนใจมากสุด
ดีอีเอส เผยข่าวปลอมการเงิน-สินเชื่อ-หวยครอง 5 อันดับคนสนใจมากสุด
ดีอีเอสสรุปสถานการณ์ข่าวปลอมรอบสัปดาห์พบข่าวปลอมเรื่องเงินๆทองๆมาแรงชิงกระแสบนโซเชียลทั้งเรื่องการเงิน-สินเชื่อ-หวยยึดพื้นที่5อันดับแรกที่มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 6-12พ.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,672,713ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน260ข้อความรวมเรื่องที่ต้องดำเนินการตรวจสอบ134เรื่องโดยเป็นข่าวเกี่ยวกับโควิด19เรื่อง
โดยในสัปดาห์ล่าสุดนี้พบว่าข่าวปลอมที่มีคนสนใจสูงสุด5อันดับเกาะกลุ่มประเด็นข่าวที่เกี่ยวกับเรื่องเงินๆทองๆดังนี้อันดับ1ประกาศให้ประชาชนนำเอกสารข้อมูลการเป็นหนี้ทุกสถาบันการเงินติดต่อยื่นเอกสารที่หน้าธปท.อันดับ2ประชาชนคนไทยทุกคนเมื่อเสียชีวิตจะได้สิทธิรับเงินจากพม.จำนวน2,000บาทอันดับ3สำนักงานปปง.ออกราชกิจจานุเบกษาให้ประชาชนโอนเงินค่าตรวจสอบทรัพย์สินอันดับ4ธ.ออมสินปล่อยสินเชื่ออิ่มใจผ่านแอปพลิเคชันMyMoวงเงินสูงสุด100,000บาทและอันดับ5สำนักงานสลากกินแบ่งรัฐบาลเผยเลขลับเฉพาะงวดวันที่16พ.ค. 65
อีกทั้งพบว่าในจำนวนข้อความและเรื่องที่ต้องดำเนินการตรวจสอบเป็นข่าวในกลุ่มภัยพิบัติถึง10เรื่องและหลายข่าวตรวจสอบแล้วเป็นข่าวปลอม/ข่าวบิดเบือนได้แก่เรื่องภายใน24ชม.ไทยเตรียมรับมือพายุจากประเทศจีนส่งผลกระทบให้เกิดน้ำท่วมฉับพลัน เรื่องพายุไซโคลนระดับรุนแรงเปลี่ยนทิศเข้าประเทศไทยเตรียมรับมือน้ำท่วมถึงวันที่14พ.ค65 และเรื่องภาคเหนือเตรียมรับมือผลกระทบจากพายุไซโคลนอัสนีวันที่12พ.ค. 65เป็นต้นโดยหลังจากได้รับข้อมูลจากหน่วยงานที่เกี่ยวข้องทางศูนย์ต่อต้านข่าวปลอมได้เร่งเผยแพร่ประชาสัมพันธ์ข้อเท็จจริงสู่สาธารณะผ่านช่องทางต่างๆแล้ว
นางสาวนพวรรณกล่าวว่ายังต้องขอความร่วมมือจากภาคส่วนต่างๆอย่างต่อเนื่องเพื่อช่วยกันทำงานแก้ไขปัญหาข่าวปลอมและอยากให้ประชาชนรอบคอบในการรับข้อมูลข่าวสารที่ผ่านช่องทางโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
วันพฤหัสบดีที่ 26 พฤษภาคม 2565
รัฐมนตรีว่าการกระทรวงคมนาคม สั่งการกรมทางหลวงชนบทติดตามสถานการณ์อุทกภัยอย่างใกล้ชิด
พร้อมเตรียมรับมือเพื่อช่วยเหลือประชาชนทั่วทุกภูมิภาค
กรมทางหลวงชนบท (ทช.) กระทรวงคมนาคม เปิดเผยว่า จากข้อมูลของกรมอุตุนิยมวิทยารายงานว่า ประเทศไทยเริ่มเข้าสู่ฤดูฝนทำให้มีฝนตกชุกและต่อเนื่องครอบคลุมพื้นที่ส่วนใหญ่ของประเทศ ทช. จึงได้ทบทวนแนวทางการเตรียมความพร้อมรับสถานการณ์อุทกภัยตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อให้หน่วยงานในส่วนภูมิภาค ประกอบด้วย สำนักงานทางหลวงชนบท แขวงทางหลวงชนบท และหมวดบำรุงทางหลวงชนบท ปฏิบัติงานเป็นไปในทิศทางเดียวกัน เพื่อช่วยเหลือประชาชนให้ทันท่วงที โดยการเตรียมความพร้อมรับมือแบ่งเป็น 3 ระยะ ดังนี้
1. ก่อนเกิดเหตุ
- ดำเนินการทำความสะอาดช่องทางระบายน้ำ ตัดหญ้า กำจัดวัชพืชที่ขวางทางระบายน้ำท่อลอด และสะพาน
- เตรียมความพร้อมด้านบุคลากร เครื่องมือ เครื่องจักร วัสดุอุปกรณ์ สะพานเบลีย์ สนับสนุนยานพาหนะ อุปกรณ์การขนส่ง พร้อมสนับสนุนการอพยพเคลื่อนย้ายประชาชนออกจากพื้นที่ประสบภัยหรือพื้นที่เสี่ยงต่อการเกิดเหตุอุทกภัยเพื่อให้ประชาชนมีความปลอดภัย
- เตรียมป้ายเตือน ป้ายแนะนำเส้นทาง หลักนำทาง (กำหนดช่องจราจร) เพื่ออำนวยความสะดวกให้แก่ประชาชน กรณีมีน้ำท่วมสูง ถนนขาด/สะพานขาด ไม่สามารถสัญจรไปมาได้
- ตัดแต่งกิ่งไม้ในเขตทางหลวงชนบท เพื่อป้องกันกิ่งไม้ตกหล่น หักโค่น เมื่อเกิดพายุ หรือลมพัดรุนแรง
- ตรวจสอบข้อมูลสายทางที่อยู่ในพื้นที่เสี่ยงกรณีดินถล่มบริเวณไหล่เขาและสายทางที่มีความเสี่ยงต่อการเกิดอุทกภัย โดยให้หน่วยงานในสังกัดจัดชุดลาดตระเวนสำรวจพื้นที่เสี่ยงและเข้าดำเนินการแก้ไขอย่างรวดเร็ว เมื่อเกิดเหตุการณ์
2. ขณะเกิดเหตุ
- บริหารจัดการเส้นทางและอำนวยความสะดวกให้ประชาชน กรณีเส้นทางผ่านไม่ได้ให้จัดหาทางเลี่ยงพร้อมทั้งประสานกับหน่วยงานของจังหวัดในการช่วยเหลือประชาชนในพื้นที่ทันที เมื่อได้รับการร้องขอ
- กรณีถนน สะพานขาด ให้เร่งดำเนินการซ่อมแซมเบื้องต้นให้ประชาชนสามารถใช้เส้นทางสัญจรไปมาได้ชั่วคราว เช่น วางสะพานเบลีย์ถมดินคอสะพาน
- กรณีต้นไม้หักโค่น ปิดทับ กีดขวางเส้นทาง ให้รีบนำเครื่องมือเครื่องจักรเข้าดำเนินการทันทีเพื่อให้ประชาชนสามารถสัญจรผ่านได้
- ให้หน่วยงานในพื้นที่ประสานกับหน่วยงานราชการต่าง ๆ รวมถึงหน่วยงานทหารในพื้นที่ เพื่อบูรณาการความร่วมมือในการช่วยเหลือประชาชน ตลอดจนรายงานข้อมูลสายทางที่ประสบอุทกภัยให้ผู้บริหารได้รับทราบจนกว่าจะเข้าสู่ภาวะปกติ
3. หลังน้ำลด
- หลังจากเข้าสู่ภาวะปกติ หากตรวจพบสายทางที่เกิดความเสียหายรุนแรง ให้ดำเนินการซ่อมแซมเบื้องต้น เพื่อให้ประชาชนสามารถสัญจรไปมาได้ภายใน 7 วัน และเข้าดำเนินการสำรวจ ออกแบบประมาณราคา พร้อมภาพถ่ายสภาพความเสียหายหลังน้ำลด เพื่อขอสนับสนุนงบประมาณในการฟื้นฟูต่อไป
อย่างไรก็ตาม ทช. จะติดตามสถานการณ์อุทกภัยอย่างใกล้ชิด เพื่อที่จะให้ความช่วยเหลือประชาชนในพื้นที่ได้ทันท่วงที รวมถึงขอความร่วมมือประชาชนโปรดระมัดระวังในการใช้รถใช้ถนนเป็นพิเศษและสังเกตป้ายจราจรเตือน โดยประชาชนสามารถแจ้งเหตุอุทกภัยบนถนนทางหลวงชนบทได้ที่สายด่วน ทช. โทร. 1146
วันเสาร์ที่ 11 กันยายน 2564
ประกาศ ขสมก. ประจำวันที่ 11 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
ประกาศ ขสมก. ประจำวันที่ 11 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
1) พนักงานเก็บค่าโดยสารรถธรรมดา สาย 71 เพศหญิง อายุ 57 ปี
2) พนักงานเก็บค่าโดยสารรถธรรมดา สาย 25 เพศหญิง อายุ 58 ปี
3) พนักงานธุรการจ่ายงาน สาย 70 เพศชาย อายุ 55 ปี
4) พนักงานสื่อสาร ระดับ 2 กลุ่มงานบริหารงานทั่วไป เขตการเดินรถที่ 5 เพศหญิง อายุ 46 ปี
5) พนักงานการเงินค่าโดยสาร ระดับ 4 อู่มีนบุรี เขตการเดินรถที่ 2 เพศหญิง อายุ 54 ปี
6) พนักงานเก็บค่าโดยสารรถธรรมดา สาย 62 เพศชาย อายุ 53 ปี
7) พนักงานเก็บค่าโดยสารรถปรับอากาศ สาย 168 เพศหญิง อายุ 52 ปี
8) พนักงานเก็บค่าโดยสารรถธรรมดา สาย 96 เพศหญิง อายุ 23 ปี
9) พนักงานขับรถโดยสารธรรมดา สาย 96 เพศชาย อายุ 52 ปี
วันพฤหัสบดีที่ 23 ธันวาคม 2564
โฆษกรัฐบาลเผย นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
โฆษกรัฐบาลเผย นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นาย ธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับคนทุกกลุ่มในสังคม โดยเฉพาะอย่างยิ่ง ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสำคัญกับโอกาสในสังคมเพื่อให้กลุ่มเปราะบางทุกคนมีการพัฒนาเพื่อคุณภาพชีวิตที่ดีขึ้น หนึ่งตัวอย่างที่ชัดเจนคือได้เปิดโอกาสให้ศูนย์พัฒนาและฝึกอบรมคนพิการแห่งเอเชียและแปซิฟิก (The Asia-Pacific Development Center on Disability: APCD) เข้ามาถ่ายทำโครงการแลกเปลี่ยนความรู้เพื่อเผยแพร่ประเด็นธุรกิจที่คนพิการมีส่วนร่วม (Disability Inclusive Business: DIB) ณ ร้าน APCD 60+ Plus Bakery and Chocolate Café สาขาทำเนียบรัฐบาล เมื่อวันที่ 20 – 22 ธันวาคม 2564 ซึ่งถือเป็นการประชาสัมพันธ์ความสามารถ ส่งเสริมโอกาสในการประกอบอาชีพให้ผู้พิการและกลุ่มเปราะบาง
ทั้งนี้ พลเอก ประยุทธ์ จันทร์โอชา นายกรัฐมนตรี ได้มาเป็นประธานในพิธีเปิดร้าน เมื่อวันที่ 7 สิงหาคม 2563 เพื่อประชาสัมพันธ์และเผยแพร่การส่งเสริมโอกาสให้ผู้พิการสามารถฝึกอาชีพและให้ดำเนินธุรกิจได้ด้วยตนเองอย่างยั่งยืน ด้วยการฝึกอบรมในรูปแบบการฝึกจากสถานที่จริง ปฏิบัติจริง และขายจริง สะท้อนเจตนารมณ์ของรัฐบาลในการทำตามพันธะสัญญาที่จะดูแลคนไทยทุกกลุ่ม โดยเฉพาะกลุ่มเปราะบาง
โฆษกรัฐบาลกล่าวว่า ศูนย์พัฒนาและฝึกอบรมคนพิการแห่งเอเชียและแปซิฟิก (APCD) เป็นศูนย์พัฒนาระดับภูมิภาคเอเชียและแปซิฟิกสำหรับคนพิการในภูมิภาคนี้ ก่อตั้งขึ้นในกรุงเทพฯ เป็นผลสืบเนื่องจากทศวรรษคนพิการแห่งภูมิภาคเอเชียและแปซิฟิก ในปี 2536-2545 และความร่วมมือระหว่างกระทรวงการพัฒนาสังคมและความมั่นคงของมนุษย์ รัฐบาลไทย องค์การความร่วมมือระหว่างประเทศแห่งญี่ปุ่น (JICA) รัฐบาลญี่ปุ่น APCD ได้รับการรับรองอย่างเป็นทางการจากคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก หรือ แอสแคป (Economic and Social Commission for Asia and the Pacific: ESCAP) เพื่อเป็นหน่วยงานหลักในการสร้างความร่วมมือเพื่อส่งเสริมสิทธิสําหรับคนพิการในภูมิภาคเอเชียและแปซิฟิก
วันจันทร์ที่ 25 เมษายน 2565
โครงการถ่ายทอดเทคโนโลยีการผลิตและขยายกระท่อมพันธุ์ดี
วันอาทิตย์ที่ 24 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลมุ่งมั่นพัฒนาอาชีพทางเลือกเพิ่มรายได้ให้แก่เกษตรกรโดยจัดทำโครงการถ่ายทอดเทคโนโลยีการผลิตและขยายกระท่อมพันธุ์ดี ด้วยการนำเมล็ดปลอดเชื้อเพาะเลี้ยงเป็นต้นกล้ากระท่อมพันธุ์ดีกว่า 210,000 ต้น แจกจ่ายแก่เกษตรกรและประชาชนที่สนใจไว้ใช้เป็นสมุนไพรในครัวเรือนและสร้างรายได้ สอดคล้องกับแผนแม่บทแห่งชาติว่าด้วยการพัฒนาสมุนไพรไทยปี 2560-2564 โดยมีเป้าหมายเพื่อขับเคลื่อนสู่การผลิตเชิงพาณิชย์หรือเป็นพืชเศรษฐกิจทางเลือกในอนาคต ผู้สนใจขอรับต้นกระท่อมพันธุ์ดีได้รายละ 3 ต้น ที่ศูนย์ขยายพันธุ์พืช 10 แห่งทั่วประเทศ ได้แก่ ศูนย์ขยายพันธุ์พืช จ.ชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลำพูน สุพรรณบุรี และอุดรธานี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 31 สิงหาคม 2564
กรมเจ้าท่า กระทรวงคมนาคม ลงพื้นที่หารือร่วมกับเมืองพัทยา เพื่อแนวทางแก้ไขกรณีทรายบริเวณชายหาดพัทยาเสียหายเร่งด่วน
...
นายสมพงษ์ จิรศิริเลิศ รองอธิบดีกรมเจ้าท่า(ด้านปฏิบัติการ) พร้อมด้วยนายพิสุทธิ์ อมรยุทธ์ ผู้อำนวยการสำนักงานเจ้าท่าภูมิภาคที่ 6 นายเอกราช คันธโร ผู้อำนวยการสำนักงานเจ้าท่าภูมิภาคสาขาพัทยา ลงตรวจพื้นที่ชายหาดพัทยา และร่วมหารือกับนายพัฒนา บุญสวัสดิ์ รองนายกเมืองพัทยา, รองปลัดเมืองพัทยา และผู้อำนวยการกองช่างเมืองพัทยาเกี่ยวกับปัญหาพื้นที่ชายหาดพัทยา จังหวัดชลบุรี ซึ่งเป็นชายหาดทราย แหล่งท่องเที่ยวชายฝั่งทะเลภาคตะวันออกที่สำคัญของประเทศไทย ซึ่งได้รับความเสียหายจากน้ำท่วมถนนเลียบชายหาดพัทยาแล้วไหลระบายลงสู่ชายหาด ชะล้างทรายชายหาดได้รับความเสียหายซ้ำซากในช่วงฤดูฝน
สำหรับชายหาดพัทยา กรมเจ้าท่าได้จ้างสถาบันวิจัยทรัพยากรทางน้ำ จุฬาลงกรณ์มหาวิทยาลัย ศึกษาออกแบบก่อสร้างเสริมทรายชายหาดตามแผนแม่บทเพื่อพัฒนาเมืองพัทยา ในรูปแบบการเสริมทราย(BEACHNOURISHMENT) โดยการนำทรายจากแหล่งอื่นมาถมชายหาดที่หายไปเพื่อเสริมส่วนที่ถูกกัดเซาะให้กลับมามีสภาพเดิม ซึ่งเป็นแนวทางที่เหมาะสมในการแก้ไขปัญหาการกัดเซาะชายหาดทราย เพื่อใช้ประโยชน์เป็นแหล่งท่องเที่ยวและสันทนาการที่สำคัญของจังหวัดชลบุรีและของประเทศไทย มีนักท่องเที่ยวเดินทางมาท่องเที่ยวชายหาดพัทยาปีละ 9 ล้านคน สร้างรายได้ให้กับจังหวัดชลบุรี โดยกรมเจ้าท่าได้ก่อสร้างด้วยการเสริมทรายชายหาดพัทยากว้าง 35 เมตร ความยาวประมาณ 2,800 เมตร ครอบคลุมพื้นที่ชายหาดพัทยาเหนือตั้งแต่โรงแรมดุสิตถึงชายหาดพัทยาใต้ รวมระยะทาง 2.8 กิโลเมตร ใช้งบประมาณค่าก่อสร้าง 429 ล้านบาท จนแล้วเสร็จส่งมอบให้เมืองพัทยาเปิดใช้งานเมื่อวันที่ 28 กุมภาพันธ์ 2562 สามารถช่วยกระตุ้นและส่งเสริมเศรษฐกิจด้านการท่องเที่ยวของชายหาดพัทยาและของประเทศให้กลับมาคึกคัก สร้างรายได้เข้าสู่ประเทศ
และเมื่อเข้าสู่ฤดูฝนชายหาดพัทยาจะประสบปัญหาน้ำท่วมเมืองพัทยา และไหลระบายลงสู่ชายหาดพัทยา ทำให้หาดทรายได้รับความเสียหายซ้ำซาก และจากการตรวจสอบพบความเสียหายตลอดแนวชายหาดพัทยา ได้แก่
1. บริเวณ พัทยาเหนือ ซอย 5 ความเสียหายความกว้างประมาณ 10 เมตร เป็นร่องลึกประมาณ 3 เมตร
2. บริเวณ พัทยาเหนือ ซอย 6 ความเสียหายความกว้างประมาณ 15 เมตร เป็นร่องลึกประมาณ 3 เมตร
3. บริเวณ พัทยากลาง ความเสียหายความกว้างประมาณ 8 เมตร เป็นร่องลึกประมาณ 2 เมตร
4. บริเวณ พัทยากลาง ซ.9 (หน้า Central) ความเสียหายความกว้างประมาณ 15 เมตร เป็นร่องลึกประมาณ 3 เมตร+
5. บริเวณ พัทยากลาง ซ.10 ความเสียหายความกว้างประมาณ 8 เมตร เป็นร่องลึกประมาณ 2 เมตร
จากปัญหาดังกล่าว รองอธิบดีกรมเจ้าท่า ได้มีการหารือแนวทางแก้ไขปัญหาดังกล่าว ร่วมกับรองนายกเมืองพัทยา โดยทางเมืองพัทยาจะเร่งเสริมทรายในจุดที่เสียหายให้กลับสู่สภาพชายหาด และในระยะสั้นทางเมืองพัทยาจะป้องกันชายหาดด้วยการนำวัสดุ(แผ่นยาง/แผ่นGeotextile) คลุมชายหาดบริเวณจุดระบายน้ำล้นขณะฝนตกหนักเพื่อป้องกันกระแสน้ำชะล้างทรายบริเวณชายหาด และจัดเก็บเมื่อระดับน้ำกลับสู่สภาวะปกติ ส่วนในระยะยาวจะหาแนวทางไม่ให้เกิดน้ำท่วมถนนเลียบชายหาดพัทยา เช่นสร้างอุโมงค์น้ำที่ถนนเลียบชายหาดเป็นจุดรับน้ำไปสู่จุดระบายน้ำขนาดใหญ่ของเมืองพัทยา ทั้งนี้จะมีการหารือการบริหารจัดการน้ำกับสำนักงานทรัพยากรน้ำแห่งชาติ เนื่องจากพัทยาเป็นจุดต่ำที่น้ำฝนไหลมาจากเขตพื้นที่อื่นมาที่เมืองพัทยา ทั้งนี้ เป็นการร่วมบูรณาการระหว่างหน่วยงานเพื่อส่งเสริมศักยภาพด้านการท่องเที่ยว พลิกฟื้นหาดทรายให้กลับคืนสภาพสวยงามดังเดิมอย่างยั่งยืน พร้อมรองรับนักท่องเที่ยววิถีใหม่จากทั่วทุกมุมโลก
วันอังคารที่ 13 กรกฎาคม 2564
ธพส. ขานรับนโยบาย Work From Home เต็มสูบ พร้อมผนึกกำลังกับ สปสช. และ ม.มหิดล เปิดพื้นที่ศูนย์ราชการเฉลิมพระเกียรติฯ แจ้งวัฒนะ ตรวจคัดกรองโควิด-19
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขานรับนโยบาย Work From Home เต็มสูบ หลัง ศบค. ออกมาตรการควบคุมพื้นที่สูงสุด พร้อมประสานความร่วมมือกับ สปสช. และ มหาวิทยาลัยมหิดล จัดตั้งศูนย์ตรวจคัดกรองโควิด-19 ให้แก่ประชาชนกลุ่มเสี่ยง
บริษัท ธนารักษ์พัฒนาสินทรัพย์ จำกัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขานรับนโยบาย Work From Home เต็มสูบ หลัง ศบค. ออกมาตรการควบคุมพื้นที่สูงสุด พร้อมประสานความร่วมมือกับ สปสช. และ มหาวิทยาลัยมหิดล จัดตั้งศูนย์ตรวจคัดกรองโควิด-19 ให้แก่ประชาชนกลุ่มเสี่ยง ระหว่างวันที่ 12-31 กรกฎาคม 2564 ณ ศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า จากการที่ศูนย์บริหารสถานการณ์ โควิด-19 หรือ ศบค. ได้ประกาศการปฏิบัติในพื้นที่ควบคุมสูงสุดและเข้มงวด ในเขตกรุงเทพมหานครและปริมณฑลรวม 6 จังหวัด เมื่อวันที่ 9 กรกฎาคม ที่ผ่านมา เพื่อเพิ่มมาตรการความปลอดภัยให้กับประชาชนและลดการแพร่กระจายของเชื้อที่มีแนวโน้มสูงขึ้น ธพส. จึงขานรับนโยบายออกมาตรการและแนวทางปฏิบัติให้พนักงานและลูกจ้างปฏิบัติงานในลักษณะ Work From Home อย่างเต็มที่ไม่น้อยกว่าร้อยละ 90 ของจำนวนผู้ปฏิบัติงาน ตั้งแต่วันที่ 12 กรกฎาคม 2564 เป็นต้นไป เพื่อลดการเดินทางและการติดต่อสัมผัสระหว่างบุคคลให้มากที่สุด
นอกจากนี้ ธพส. ยังได้ประสานความร่วมมือกับ สำนักงานหลักประกันสุขภาพแห่งชาติ (สปสช.) และคณะเทคนิคการแพทย์ มหาวิทยาลัยมหิดล จัดตั้งศูนย์บริการตรวจคัดกรองโควิด-19 ให้แก่ประชาชนกลุ่มเสี่ยง ณ ศูนย์ราชการเฉลิมพระเกียรติฯ แจ้งวัฒนะ ระหว่างวันที่ 12-31 กรกฎาคม 2564 ดังนี้
1. วันจันทร์ที่ 12 กรกฎาคม 2564 เวลา 08:00-15:00 น. ณ จุดบริการตรวจ ชั้น 5 อาคารจอดรถ BC จำนวน 500 ราย
2. วันอังคารที่ 13 กรกฎาคม 2564 – วันเสาร์ที่ 31 กรกฎาคม 2564 เวลา 08:00-15:00 น. ณ จุดบริการตรวจ ชั้น 1 อาคารจอดรถ BC จำนวนวันละ 3,000 ราย
โดยผู้ประสงค์เข้ารับการตรวจโปรดกรอกรายละเอียดตามลิงค์นี้ https://forms.gle/1pAvZDbCVwAFdFR66 เพื่อความสะดวกในการนัดหมายวัน เวลาในการเข้ารับบริการ และไม่ต้องรอคิว เจ้าหน้าที่จาก สปสช. จะโทรติดต่อกับท่านโดยตรง หรือดูรายละเอียดได้ที่เว็บไซต์สำนักงานหลักประกันสุขภาพถ้วนหน้า www.nhso.go.th
ดร.นาฬิกอติภัค กล่าวว่า “ธพส. ได้เฝ้าติดตามสถานการณ์การแพร่ระบาดของเชื้อไวรัสโควิด-19 สายพันธุ์ใหม่อย่างใกล้ชิด รวมถึงประสานความร่วมมือกับทุกภาคส่วนอย่างเต็มความสามารถ โดยคำนึงถึงความปลอดภัยสูงสุดของข้าราชการ พนักงานและเจ้าหน้าที่ตลอดจนประชาชนผู้เข้ามาใช้บริการทุกคน สำหรับความร่วมมือในการจัดตั้งศูนย์ตรวจคัดกรองโควิด-19 ที่จะเปิดให้บริการตั้งแต่วันนี้ไปจนถึงสิ้นเดือนกรกฎาคม ผมขอเชิญชวนให้ประชาชนผู้มีความเสี่ยงเข้ามารับการตรวจคัดกรอง โดยทาง ธพส. ได้เตรียมพื้นที่อาคารจอดรถ BC ซึ่งเป็นพื้นที่โล่ง กว้างขวาง มีอากาศถ่ายเทสะดวก รวมถึงมีการดูแลรักษาความสะอาด ฆ่าเชื้อและคัดกรองอย่างเคร่งครัด ซึ่งเชื่อมั่นว่ากิจกรรมในครั้งนี้ จะเป็นการตรวจคัดกรองเชิงรุกเพื่อลดการแพร่ระบาดของเชื้อโควิด-19 อีกทั้งหากมีการตรวจพบเชื้อ ผู้ติดเชื้อจะได้รับคำแนะนำในการป้องกันตนเองเพื่อการดูแลและรักษาต่อไป”
ฝ่ายสื่อสารองค์กร ธพส.
โทร. 0 2142 2264
วันอังคารที่ 25 มกราคม 2565
ครม. ไฟเขียว ขึ้นบัญชีไก่ – เนื้อไก่ เป็นสินค้าควบคุม ให้มีเพียงพอ ราคาเหมาะสม ไม่กระทบประชาชน
.....
ที่ประชุม ครม. (24 ม.ค. 65) เห็นชอบกำหนดสินค้าควบคุม ปี 2565 จำนวน 5 รายการ แบ่งเป็นรายการสินค้าควบคุมเดิมในปี 2564 จำนวน 4 รายการ คือ 1.หน้ากากอนามัย 2.ใยสังเคราะห์ Polypropylene (Spunbond) ในการผลิตหน้ากากอนามัย 3.ผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสำหรับมือ 4.เศษกระดาษและกระดาษที่นำกลับมาใช้ได้อีก และเพิ่มเติม 1 รายการสินค้าใหม่ คือ ไก่ เนื้อไก่ ที่ปัจจุบันมีราคาปรับตัวสูงขึ้น จึงต้องกำกับดูแลให้มีปริมาณเพียงพอและราคาเหมาะสม
.
พร้อมกำหนดให้ผู้ประกอบการ ผู้ค้า และฟาร์มเลี้ยงไก่ต้องปฏิบัติตามมาตรการ ดังนี้
1.ผู้เลี้ยงไก่ที่มีปริมาณการเลี้ยงตั้งแต่ 100,000 ตัวขึ้นไป และโรงชำแหละไก่ที่มีกำลังการผลิตมากกว่า 4,000 ตัว/วัน ต้องแจ้งปริมาณ สต็อก และต้นทุนราคาจำหน่ายทุกเดือน
2.โรงงานผลิตอาหารสัตว์ต้องแจ้งต้นทุนราคาจำหน่าย ปริมาณการผลิต และสต็อก
3.การปรับราคาสินค้าจะต้องได้รับอนุญาตจากกรมการค้าภายในก่อน
.
ส่งผลให้ขณะนี้มีจำนวนรายการสินค้าและบริการควบคุมทั้งสิ้น 56 รายการ (จากเดิม 51 รายการ) เช่น ไข่ไก่ หมูและเนื้อหมู แชมพู ผงซักฟอก ข้าวสาร กระเทียม อาหารกึ่งสำเร็จรูป เครื่องแบบนักเรียน ค่ารักษาพยาบาล เป็นต้น
#ไทยคู่ฟ้า#ร่วมต้านโควิด19
-------------------
วันพุธที่ 15 ธันวาคม 2564
นายกห่วง สั่ง เฮ้ง ยื่นมือช่วย 396 ลูกจ้าง บริษัท ประกันภัยล้ม เหตุประกันสินไหมโควิด
นายกตู่ สั่ง รมว.แรงงาน เร่งช่วยเหลือ 396 ลูกจ้าง บริษัท เดอะวันประกันภัย จำกัด (มหาชน) หลังกระทรวงการคลังเพิกถอนใบอนุญาตประกอบธุรกิจประกันวินาศภัย เตรียมปิดกิจการเลิกจ้างลูกจ้างทั้งหมด
นายสุชาติ ชมกลิ่นรัฐมนตรีว่าการกระทรวงแรงงานเปิดเผยว่า จากกรณีที่ บริษัท เดอะวันประกันภัย จำกัด(มหาชน)มีภาระค่าสินไหมทดแทนCOVID – 19ในช่วงสถานการณ์การแพร่ระบาดโรคติดเชื้อไวรัสโคโรนา 2019ส่งผลให้บริษัทมีฐานะการเงินไม่เป็นไปตามที่กฎหมายกำหนด ไม่มีความสามารถเพิ่มทุน และไม่เพียงพอ ต่อการจ่ายสินไหมทดแทนสะท้อนว่าบริษัทไม่มีความสามารถและไม่มีความพร้อมในการรับประกันภัยอีกต่อไปกระทรวงการคลังจึงมีคำสั่งเพิกถอนใบอนุญาตประกอบธุรกิจประกันวินาศภัยของบริษัท และบริษัทเตรียมเลิกจ้างลูกจ้างทั้งหมด 396 คน จาก 19 สาขาทั่วประเทศเรื่องดังกล่าวพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กำกับดูแลภารกิจกระทรวงแรงงาน ได้แสดงความเป็นห่วงลูกจ้างบริษัทดังกล่าว จึงสั่งการให้กระทรวงแรงงานเข้าไปดูแล ช่วยเหลือลูกจ้างอย่างใกล้ชิด โดยสั่งการให้กรมสวัสดิการและคุ้มครองแรงงานเข้าไปชี้แจงทำความเข้าใจถึงสิทธิประโยชน์ที่ลูกจ้างพึงได้รับ และขั้นตอนกระบวนการยื่นคำร้องให้ลูกจ้างทราบเมื่อวันที่ 14 ธันวาคม 2564ซึ่งลูกจ้างรับทราบและเข้าใจเป็นอย่างดี และแจ้งความประสงค์ขอยื่นคำร้องต่อพนักงานตรวจแรงงานณ สำนักงานสวัสดิการและคุ้มครองแรงงานกรุงเทพมหานคร พื้นที่ 5 ในวันจันทร์ที่ 20 ธันวาคม 2564 ซึ่งได้นัดหมายให้นายจ้างมาพบเพื่อสอบถามและตรวจสอบถึงการดำเนินการของนายจ้างว่าเป็นไปตามกฎหมายคุ้มครองแรงงานหรือไม่ หากนายจ้างไม่สามารถจ่ายเงินค่าชดเชยกรณีเลิกจ้างให้กับลูกจ้างได้ ลูกจ้างมีสิทธิยื่นเรื่องขอรับเงินสงเคราะห์เพื่อบรรเทาความเดือดร้อนจากเงินกองทุนสงเคราะห์ลูกจ้างได้ นอกจากนี้ สำนักงานประกันสังคมพื้นที่ 3 ได้เข้าชี้แจงสิทธิเงินทดแทนในกรณีว่างงาน ที่ลูกจ้างพึงได้รับในอัตราร้อยละ 50 ของค่าจ้างเฉลี่ยปีละไม่เกิน 180 วัน สำนักงานจัดหางานพื้นที่ 10 ได้นำรายละเอียดของตำแหน่งงานว่างในพื้นที่มาให้ลูกจ้างได้พิจารณาด้วย ทั้งนี้ กระทรวงแรงงานจะดูแล ช่วยเหลือลูกจ้างกลุ่มนี้อย่างใกล้ชิดต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า หากบริษัทปิดกิจการลูกจ้างมีสิทธิได้รับเงิน 1. ค่าชดเชยกรณีเลิกจ้างในอัตราค่าชดเชยตามระยะเวลาการทำงาน ตั้งแต่ทำงานครบ120 วัน แต่ไม่ครบ 1 ปี จะได้รับค่าชดเชย 30 วัน ไปจนถึงทำงานครบ 20 ปี จะได้รับค่าชดเชย 400 วัน2. ค่าชดเชยแทนการบอกกล่าวล่วงหน้า กรณีเลิกจ้างกะทันหัน โดยนายจ้างไม่บอกกล่าวล่วงหน้า ได้รับเงินในอัตราค่าจ้างสุดท้าย 30 วัน และ 3. เงินผลประโยชน์ต่างๆ เช่นเงินเดือนค้างจ่าย ค่าล่วงเวลา และค่าพาหนะเดินทาง เป็นต้น ซึ่งลูกจ้างสามารถยื่นคำร้องต่อพนักงานตรวจแรงงานได้ที่ สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานคร ทั้ง10พื้นที่ หรือสายด่วน1506กด3
วันอังคารที่ 21 กันยายน 2564
กรมการขนส่งทางบก ขยายเวลาบังคับใช้มาตรการ ให้บริการรถโดยสารสาธารณะสำหรับพื้นที่ควบคุมสูงสุดและเข้มงวด ให้สอดคล้องตามประกาศ ศบค.
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายกรัฐมนตรีได้ออกข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 33) ขยายเวลาการบังคับใช้มาตรการสำหรับพื้นที่ควบคุมสูงสุดและเข้มงวด เพื่อควบคุมสถานการณ์ของการแพร่ระบาดของโรคติดเชื้อไวรัสโคโรนา 2019 (โควิด-19) ให้อยู่ในวงจำกัด และยังคงบังคับใช้มาตรการต่อไปจนถึงวันที่ 30 กันยายน 2564 ดังนั้น การให้บริการระบบขนส่งสาธารณะทุกประเภทในเขตพื้นที่ควบคุมสูงสุดและเข้มงวด จึงมีความจำเป็นในการจัดบริการเดินทางด้วยรถโดยสารสาธารณะให้สอดคล้องตามประกาศ ศบค. โดยจำกัดจำนวนผู้โดยสารที่ใช้บริการไม่เกินร้อยละ 75 ของจำนวนที่นั่งและที่ยืน รวมทั้งจัดให้มีการเว้นระยะห่างและการปฏิบัติตามมาตรการด้านสาธารณสุข การให้บริการเดินทางข้ามจังหวัด และการขนส่งสาธารณะให้คงมาตรการเดิมต่อไป โดยงดให้บริการตั้งแต่เวลา 21.00 น. - 04.00 น. จนถึงวันที่ 30 กันยายน 2564 หรือจนกว่าจะมีประกาศเปลี่ยนแปลงข้อกำหนดในส่วนที่เกี่ยวข้อง ส่วนการให้บริการของรถโดยสารประจำทางในเส้นทางหมวด 1 หมวด 4 และรถโดยสารไม่ประจำทางในเขตจังหวัดอื่นนอกจากกรุงเทพมหานคร ให้เป็นไปตามคำสั่งคณะกรรมการควบคุมการขนส่งทางบกประจำจังหวัด
สำหรับผู้ประกอบการขนส่งสินค้า สามารถขนส่งสินค้าได้ตามความจำเป็นเพื่อประโยชน์ของประชาชน โดยงดการขนส่งสินค้าระหว่างเวลา 21.00 น. - 04.00 น. ของวันรุ่งขึ้น จนถึงวันที่ 30 กันยายน 2564 หรือจนกว่าจะมีประกาศเปลี่ยนแปลงข้อกำหนดในส่วนที่เกี่ยวข้อง โดยจัดเตรียมใบอนุญาตขับรถ บัตรประจำตัวประชาชน บัตรประจำตัวพนักงานหรือหนังสือรับรองการทำงาน และเอกสารรับรองความจำเป็นเกี่ยวกับสินค้า และการเดินทางของผู้ขนส่งสินค้าเพื่อใช้แสดงต่อเจ้าหน้าที่ และต้องปฏิบัติตามมาตรการป้องกันโรคที่ทางราชการกำหนดอย่างเคร่งครัดเช่นเดียวกัน
อธิบดีกรมการขนส่งทางบก กล่าวเพิ่มเติมว่า การให้บริการเดินทางด้วยรถโดยสารสาธารณะทุกประเภทในสถานการณ์ที่ยังคงมีการแพร่กระจายของเชื้อไวรัสโควิด-19 ผู้ประกอบการยังต้องดำเนินการตามมาตรการสาธารณสุข D-M-H-T-T-A อย่างเคร่งครัด เพื่อสร้างความเชื่อมั่นให้ผู้รับบริการมีความปลอดภัยในการใช้บริการ อาทิ การตรวจวัดอุณหภูมิผู้โดยสารและผู้ขับรถ การสวมหน้ากากอนามัยหรือหน้ากากผ้าตลอดการเดินทาง ในระหว่างการเดินทางต้องมีการระบายอากาศภายในรถโดยสารปรับอากาศ รถตู้โดยสารปรับอากาศ และมีการแวะพักทุก 2 - 3 ชั่วโมง เพื่อระบายอากาศภายในรถ และทำความสะอาดภายในตัวรถและพื้นผิวสัมผัสภายในรถด้วยน้ำยาฆ่าเชื้อ
วันพฤหัสบดีที่ 21 ตุลาคม 2564
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ลงพื้นที่จังหวัดนครราชสีมา
เพื่อตรวจเยี่ยมและให้กำลังใจ พร้อมมอบถุงยังชีพช่วยเหลือประชาชนผู้ประสบอุทกภัย
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ตรวจเยี่ยมและให้กำลังใจ พร้อมมอบถุงยังชีพช่วยเหลือประชาชนผู้ประสบอุทกภัยในพื้นที่จังหวัดนครราชสีมา โดยในวันที่ 20 ตุลาคม 2564 รัฐมนตรีช่วยว่าการกระทรวงคมนาคม ได้ช่วยเหลือผู้ประสบภัยในพื้นที่ ดังนี้ 1) ตำบลกุดจิก อำเภอสูงเนิน 2) ตำบลขามทะเลสอ อำเภอขามทะเลสอ 3) ตำบลด่านขุนทด และหนองบัวตะเกียด อำเภอด่านขุนทด 4) ตำบลบ้านวัง อำเภอโนนไทย และ 5) ตำบลโคกสูง อำเภอเมืองนครราชสีมา และในวันที่ 21 ตุลาคม 2564 ลงพื้นที่ช่วยเหลือผู้ประสบภัยในพื้นที่ ดังนี้ 1) ตำบลกระเบื้องใหญ่ อำเภอพิมาย 2) ตำบลมะค่าและขามเฒ่า อำเภอโนนสูง และ 3) ตำบลหมื่นไวย หนองกระทุ่ม และปรุใหญ่ อำเภอเมืองนครราชสีมา โดยมี ผู้แทนจากกรมการขนส่งทางบก (ขบ.) กรมทางหลวง (ทล.) กรมทางหลวงชนบท (ทช.) หัวหน้าส่วนราชการในพื้นที่ ผู้แทนสมาคมกำนันผู้ใหญ่บ้าน ชมรมอาสาสมัครสาธารณสุขประจำหมู่บ้าน และประชาชนในพื้นที่ให้การต้อนรับ
นายวีรศักดิ์ หวังศุภกิจโกศล กล่าวว่า ตั้งแต่วันที่ 19 ตุลาคม 2564 เป็นต้นมา หลายพื้นที่ในจังหวัดนครราชสีมาเริ่มมีน้ำท่วมสูงขึ้น เนื่องจากมวลน้ำจากลุ่มน้ำสาขาลำตะคอง รวมทั้งน้ำฝนสะสมที่ตกในพื้นที่ท้ายเขื่อนลำตะคอง อำเภอสีคิ้ว ไหลมาสมทบตามคลองธรรมชาติ ส่งผลให้น้ำไหลเข้าท่วมเขตเศรษฐกิจในพื้นที่หลายอำเภอของจังหวัดนครราชสีมา หน่วยงานในสังกัดกระทรวงคมนาคม โดย ขบ. ทล. และ ทช. ได้เร่งดำเนินการตรวจสอบพื้นที่ที่ประสบอุทกภัยและให้การช่วยเหลือประชาชน ทั้งนี้สถานการณ์น้ำท่วมในโครงข่ายทางหลวง ณ วันที่ 21 ตุลาคม 2564 เวลา 12.30 น. พบว่า มีทางหลวงได้รับผลกระทบ จำนวน 15 เส้นทาง การจราจรผ่านได้ 14 แห่ง และผ่านไม่ได้ 1 แห่ง ได้แก่ ทางหลวงหมายเลข 202 ดอนตะหนิน - ตลาดไทร ช่วง กม. ที่ 93+611 จุดกลับรถใต้สะพาน ระดับน้ำสูง 20 - 40 เซนติเมตร โดยเจ้าหน้าที่แขวงทางหลวงนครราชสีมา ได้ติดตามสถานการณ์อย่างใกล้ชิด และติดตั้งป้ายเตือนน้ำท่วมเส้นทาง อุปกรณ์อำนวยความปลอดภัย พร้อมอยู่ประจำจุดเพื่อคอยอำนวยความสะดวกและปลอดภัยด้านการจราจรให้แก่ประชาชนผู้ใช้เส้นทางอย่างไรก็ตามขอให้ผู้ใช้เส้นทางเดินทางด้วยความระมัดระวัง
นอกจากนี้รัฐมนตรีช่วยว่าการกระทรวงคมนาคมได้ตรวจเยี่ยมการดำเนินงาน และให้กำลังใจเจ้าหน้าที่ผู้ปฏิบัติงาน ณ สำนักงานขนส่งจังหวัดนครราชสีมา พร้อมมอบหมายให้หน่วยงานในสังกัดที่เกี่ยวข้องเร่งดำเนินการให้ความช่วยเหลือประชาชนผู้ประสบอุทกภัย ซ่อมแซม และฟื้นฟูให้เส้นทางกลับมาใช้สัญจรได้ตามปกติ เพื่อบรรเทาความเดือดร้อนของประชาชน รวมถึงกำชับเจ้าหน้าที่บูรณาการร่วมกันในการอำนวยความสะดวก ปลอดภัยแก่ประชาชนผู้ใช้เส้นทางตามจุดตรวจในช่วงวันหยุดต่อเนื่อง ระหว่างวันที่ 21 - 24 ตุลาคม 2564 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันจันทร์ที่ 25 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"...ความคิดนั้นเป็นแม่บทใหญ่ของการพูดและการกระทำ
เพราะกิจที่จะทำ คำที่จะพูด ทุกอย่างล้วนสำเร็จมาจากความคิด
การคิดก่อนพูด และก่อนทำ จึงช่วยให้บุคคลสามารถยับยั้งคำพูดที่ไม่สมควร
หยุดยั้งการกระทำที่ไม่ถูกต้อง..."
#รัชกาลที่๙ #สำนักงานปลัดกระทรวงกลาโหม #กระทรวงกลาโหม
วันศุกร์ที่ 26 พฤศจิกายน 2564
ด่วน! โครงการช่วย SMEs  ปิดทบทวนสิทธิ 27 พ.ย. นี้
รมว.แรงงาน เร่งนายจ้างทบทวนสิทธิภายใน 27 พ.ย. 64 แนะยื่นหลักฐานได้ 2 ช่องทาง ผ่านเว็บ “ส่งเสริมการจ้างงานเอสเอ็มอี.doe.go.th” หรือสำนักงานจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน มีการเปิดให้ยื่นเรื่องขอทบทวนสิทธิ ตั้งแต่วันที่ 21 – 27 พฤศจิกายน 2564 ซึ่งขณะนี้เหลือเพียง 1 วันจะสิ้นสุดระยะเวลาที่กำหนด จึงขอให้นายจ้าง สถานประกอบการ ที่ได้ลงทะเบียนไว้ตั้งแต่วันที่ 20 ต.ค. – 20 พ.ย. 64 แล้วระบบแจ้งว่า "ขาดคุณสมบัติ" หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่น ๆ ก่อนวันที่ 16 ต.ค. 64 รวมทั้งกรณีอื่นๆ ดำเนินการลงทะเบียนขอทบทวนสิทธิให้ทันภายในกำหนด เพื่อมีสิทธิรับเงินอุดหนุนจากรัฐบาลในอัตรา 3,000 บาท ครบระยะเวลา 3 เดือน โดยล่าสุดมีสถานประกอบการลงทะเบียนขอทบทวนสิทธิ จำนวน 2,346 แห่ง มีลูกจ้างสัญชาติไทย จำนวน 40,825 คน
“การช่วยเหลือนายจ้าง SMEs เป็นเรื่องที่ท่านนายกรัฐมนตรี พล.อ.ประยุทธ์ จันทร์โอชา และท่านรองนายกรัฐมนตรี พล.อ. ประวิตร วงษ์สุวรรณ ซึ่งกำกับดูแลกระทรวงแรงงาน ติดตามและให้ความสำคัญมาก ท่านห่วงใยสถานประกอบการที่ได้รับผลกระทบจากโรคโควิด 19 (COVID-19) จึงต้องการให้สถานประกอบการได้รับเงินอุดหนุนจากรัฐบาลตามสิทธิ และนำเงินที่ได้ไปฟื้นฟูกิจการ เสริมสภาพคล่องธุรกิจ รับการเปิดประเทศ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับขั้นตอนการยื่นขอทบทวนสิทธิ มีดังนี้ 1.นายจ้างยื่นเรื่องทบทวนสิทธิ ตั้งแต่วันที่ 21 – 27 พ.ย. 64 ผ่านเว็บไซต์ ส่งเสริมการจ้างงานเอสเอ็มอี.doe.go.th กดปุ่ม "ทบทวนสิทธิ" หรือยื่นแบบขอทบทวนสิทธิ ณ สำนักงานจัดหางาน
2.กรอกรายละเอียดในเว็บไซต์หรือในแบบฟอร์มพร้อมแนบหลักฐานให้เรียบร้อย กรณีต้องการแก้ไขข้อมูลสามารถกดปุ่ม “ตรวจสอบสถานะและแก้ไขข้อมูลสำหรับผู้ลงทะเบียนขอทบทวนสิทธิ” เพื่อแก้ไขข้อมูล ภายในวันที่ 27 พ.ย. 64
3.ตรวจสอบการอนุมัติ นายจ้างที่ยื่นคำขอทบทวนสิทธิภายในวันที่ 21 – 27 พ.ย. 64 สามารถตรวจสอบผลการอนุมัติได้ที่เว็บไซต์ ส่งเสริมการจ้างงานเอสเอ็มอี.doe.go.th โดยหากยื่นเอกสารครบภายในกำหนด ตรวจสอบผลการอนุมัติได้ในวันที่ 11 ธ.ค. 64 หากได้รับการอนุมัติจะได้รับเงินอุดหนุนจากรัฐ ผ่านบัญชีธนาคารนายจ้างภายในวันที่ 15 ธ.ค. 64 กรณีลงทะเบียนภายในกำหนดแต่จัดส่งเอกสารการเปลี่ยนแปลงกิจการ ระหว่างวันที่ 28 พ.ย. – 13 ธ.ค. 64 ตรวจสอบผลการอนุมัติได้ในวันที่ 20 ธ.ค. 64 หากได้รับการอนุมัติจะได้รับเงินอุดหนุนจากรัฐ ผ่านบัญชีธนาคารนายจ้างภายในวันที่ 25 ธ.ค. 64
ทั้งนี้ นายจ้าง สถานประกอบการสามารถสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694 หรือติดต่อด้วยตนเองได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10
วันพฤหัสบดีที่ 23 กันยายน 2564
โฆษกดีอีเอส เตือนอย่าหลงเชื่อข่าวปลอมเขื่อนเจ้าพระยาเปิดประตูระบายน้ำ ส่งผลให้อีก 1 สัปดาห์ จะเกิดน้ำท่วมจังหวัดนนทบุรีและกรุงเทพมหานคร
โฆษกดีอีเอส เตือนอย่าหลงเชื่อข่าวปลอมเขื่อนเจ้าพระยาเปิดประตูระบายน้ำ ส่งผลให้อีก 1 สัปดาห์ จะเกิดน้ำท่วมจังหวัดนนทบุรีและกรุงเทพมหานคร
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการแชร์ข้อมูลในสื่อต่างๆประเด็นเรื่องเขื่อนเจ้าพระยาเปิดประตูระบายน้ำส่งผลให้อีก1สัปดาห์จะเกิดน้ำท่วมจังหวัดนนทบุรีและกรุงเทพมหานครทางศูนย์ต่อต้านข่าวปลอมได้ตรวจสอบข้อเท็จจริงกับกรมชลประทานกระทรวงเกษตรและสหกรณ์พบว่าข้อมูลดังกล่าวนั้นเป็นข้อมูลเท็จ
กรณีมีผู้โพสต์ผ่านสื่อออนไลน์ว่าแจ้งเตือนระวังน้ำท่วม(สำหรับคนกรุงเทพฯและคนเมืองนนทบุรี)เขื่อนเจ้าพระยาเปิดประตูระบายน้ำทุกบานแล้วอีก1สัปดาห์จะถึงนนทบุรีคาดกทม.ไม่น่าจะรอดนั้นทางกรมชลประทานกระทรวงเกษตรและสหกรณ์ได้ตรวจสอบข้อเท็จจริงและชี้แจงดังนี้
ในวันที่22ก.ย. 64กรมชลประทานได้ควบคุมปริมาณน้ำให้ไหลผ่านลงสู่พื้นที่ด้านท้ายเขื่อนเจ้าพระยาในอัตรา1,610ลบ.ม./วินาทีซึ่งไม่ส่งผลกระทบต่อจังหวัดนนทบุรีและกรุงเทพมหานครแต่อย่างใดแต่ยังคงส่งผลกระทบต่อพื้นที่ลุ่มต่ำบริเวณอ.เสนาอ.บางบาลอ.ผักไห่และอ.บางไทรจังหวัดพระนครศรีอยุธยาซึ่งเป็นพื้นที่ที่มีตลิ่งต่ำและอยู่นอกเขตคันกั้นน้ำแม่น้ำเจ้าพระยาคาดว่าในวันที่23ก.ย. 64เวลาประมาณ06.00น.ระดับน้ำจะสูงขึ้นเพียง0.25เมตรจากระดับน้ำปัจจุบันที่+3.65ม. (รสม.)
ทั้งนี้ในพื้นที่จังหวัดนนทบุรีพื้นที่ลุ่มต่ำนอกคันกั้นน้ำจะได้รับผลกระทบก็ต่อเมื่อมีปริมาณน้ำไหลผ่านที่สถานีC.29Aอ.บางไทรจ.พระนครศรีอยุธยาในอัตรา2,500ลบ.ม./วินาทีซึ่งในวันที่22ก.ย. 64สถานีบางไทรมีปริมาณน้ำไหลผ่านเพียง1,645ลบ.ม./วินาทีเท่านั้นในขณะที่ปริมาณน้ำที่ระบายจากเขื่อนเจ้าพระยาณวันที่22กันยายน2564มีเพียง1,610ลบ.ม./วินาทีประกอบกับปริมาณน้ำทางตอนบนบริเวณจังหวัดนครสวรรค์มีน้ำไหลผ่านเพียง1,937ลบ.ม./วินาทีมีแนวโน้มเพิ่มขึ้นเนื่องจากมีฝนตกในพื้นที่ตอนบน
สำหรับกรุงเทพมหานครจะเริ่มได้ผลกระทบเมื่อปริมาณน้ำในแม่น้ำเจ้าพระยาไหลผ่านที่สถานีC.29Aอ.บางไทรในอัตรา3,500ลบ.ม./วินาทีขึ้นไปในส่วนของกรณีที่มีการเปิดบานระบายทุกช่องของเขื่อนเจ้าพระยานั้นเป็นไปตามหลักการด้านชลศาสตร์ในการระบายน้ำเพื่อป้องกันการกัดเซาะพื้นที่ด้านท้ายของอาคารเขื่อนเจ้าพระยาเป็นการรักษาเสถียรภาพและความมั่นคงของเขื่อน
ทั้งนี้กรมชลประทานได้เฝ้าระวังและติดตามสถานการณ์น้ำฝนน้ำท่าในลุ่มน้ำเจ้าพระยาอย่างใกล้ชิดนับตั้งแต่ก่อนการระบายน้ำผ่านเขื่อนเจ้าพระยาในอัตราตั้งแต่700ลบ.ม./วินาทีขึ้นไปได้มีการแจ้งเตือนประชาสัมพันธ์สถานการณ์น้ำให้จังหวัดและผู้เกี่ยวข้องหรือผู้ที่อาจจะได้รับผลกระทบรับทราบข้อมูลอย่างต่อเนื่องและทั่วถึงก่อนการระบายน้ำทุกครั้งเพื่อให้การบริหารจัดการน้ำเป็นไปอย่างมีประสิทธิภาพและลดผลกระทบที่จะเกิดขึ้นกับประชาชนให้ได้มากที่สุด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อป้องกันผลกระทบที่อาจเกิดขึ้นและเพื่อให้ประชาชนได้รับข้อมูลข่าวสารจากจากกรมชลประทานกระทรวงเกษตรและสหกรณ์สามารถติดตามได้ที่เว็บไซต์www1.rid.go.thหรือโทรสายด่วน1460 นอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันพุธที่ 25 พฤษภาคม 2565
นายกฯ กำชับห้ามนำเข้าสัตว์ป่าผิดกฎหมาย - ขนสัตว์ข้ามแดน ห่วง “โรคฝีดาษลิง” ระบาด
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เตือนประชาชนไม่นำเข้าสัตว์ป่าแบบผิดกฎหมาย ที่อาจเป็นอันตรายและเกิดการแพร่ระบาดของโรคต่าง ๆ พร้อมกำชับหน่วยงานที่เกี่ยวข้อง เฝ้าระวังแนวชายแดน ห้ามลักลอบเคลื่อนย้ายสัตว์ป่าที่อาจจะนำไปสู่การแพร่ระบาดของโรคฝีดาษลิงได้ รวมทั้งอย่าหลงเชื่อข่าวปลอมหากฉีดวัคซีน AstraZeneca เสี่ยงเป็นโรคฝีดาษลิงซึ่งไม่เป็นความจริง
.
กรมควบคุมโรค ยืนยัน การฉีดวัคซีนป้องกันโรคโควิด-19 ไม่มีความเสี่ยงต่อการเกิดโรคฝีดาษลิง เนื่องจากเชื้อไวรัสฝีดาษลิงพบได้ในสัตว์ตระกูลลิงและสัตว์ฟันแทะ ซึ่งคนก็สามารถติดโรคได้จากการสัมผัสโดยตรงกับเลือด สารคัดหลั่ง หรือตุ่มหนองของสัตว์ที่ติดเชื้อ หรือถูกสัตว์ที่มีเชื้อกัดข่วน เป็นต้น การแพร่เชื้อจากคนสู่คนแม้มีโอกาสน้อย ปัจจุบันยังไม่มีการรักษาที่เฉพาะเจาะจง แต่สามารถควบคุมการระบาดได้ด้วย การฉีดวัคซีนป้องกันโรคไข้ทรพิษ ซึ่งสามารถป้องกันโรคฝีดาษลิงได้ ร้อยละ 85
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 24 มิถุนายน 2564
รัฐบาลดันส่งออกสินค้าฮาลาลโต 3% มูลค่ากว่าแสนล้าน ใช้โมเดล “เกษตรผลิต พาณิชย์ตลาด” เป็นผู้นำการผลิต สร้างมาตรฐานคุณภาพ เจาะตลาดประเทศมุสลิม
รัฐบาลดันส่งออกสินค้าฮาลาลโต 3% มูลค่ากว่าแสนล้าน ใช้โมเดล “เกษตรผลิต พาณิชย์ตลาด” เป็นผู้นำการผลิต สร้างมาตรฐานคุณภาพ เจาะตลาดประเทศมุสลิม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า สอดรับกับมูลค่าการส่งออกสินค้าเกษตรไทยที่โตต่อเนื่องนับตั้งแต่ต้นปี รัฐบาลเล็งเห็นโอกาสและศักยภาพการผลิตและส่งออกสินค้าอาหารและผลผลิตเกษตรมาตรฐานฮาลาลสู่ตลาดกลุ่มประเทศมุสลิม และประเทศที่ไม่ใช่มุสลิมแต่มีชาวมุสลิมอาศัยอยู่มาก เช่น อินเดีย จีน รัสเซีย สหรัฐอเมริกา ซึ่งคาดว่ามีประชากรชาวมุสลิมทั่วโลกกว่า 2พันล้านคน มูลค่าตลาดประมาณ 1.2 ล้านล้านดอลลาร์สหรัฐ โดยกระทรวงพาณิชย์ได้ตั้งเป้าการส่งออกสินค้าฮาลาลทุกประเภทไปยังกลุ่มประเทศมุสลิม ของปี 2564 ไว้ที่ 1.22 แสนล้านบาท เพิ่มขึ้นจากปีก่อน 3% ที่มีมูลค่า 1.18 แสนล้านบาท
ทั้งนี้ ความได้เปรียบในการแข่งขันของผู้ผลิตไทยคือ สามารถผลิตสินค้าที่หลากหลาย และได้มาตรฐาน ทำให้ตอบสนองความต้องการของตลาดได้เป็นอย่างดี ขณะนี้มีบริษัทที่ได้การรับรองมาตรฐานอาหารฮาลาลประมาณ 5,000 บริษัท มีผลิตภัณฑ์ที่ผ่านการรับรองฮาลาลมากกว่า 160,000 รายการ ซึ่งอาจเป็นจำนวนที่มากที่สุดในโลกก็ว่าได้ และรัฐบาลเชื่อมั่นว่า ประเทศไทยมีศักยภาพที่จะเป็นประเทศผู้นําในการพัฒนา ผลิต และส่งออกสินค้าเกษตรและอาหารที่ได้รับความเชื่อมั่นในตลาดโลก อย่างไรก็ตาม ที่ผ่านมาพบว่า ผู้ประกอบการบางส่วนยังไม่เห็นความสาคัญในการผลิตสินค้าตามหลักศาสนาอิสลาม และยัง ไม่ทราบความต้องการของผู้บริโภคในแต่ละประเทศ รวมถึงมีแนวโน้มการใช้มาตรการกีดกันทางการค้าของประเทศผู้นำเข้ามากขึ้น
นางสาวรัชดา กล่าวเพิ่มเติมว่า เพื่อส่งเสริมบทบาทการเป็นผู้ผลิตสำคัญในตลาดโลก รัฐบาลได้ขับเคลื่อนด้วยโมเดล “เกษตรผลิต พาณิชย์ตลาด” โดยกระทรวงเกษตรและสหกรณ์ มีแนวทางดำเนินการร่วมกับหลายภาคส่วน ครอบคลุมการเพิ่มศักยภาพหน่วยงานรับรองมาตรฐานฮาลาล ใช้เทคโนโลยีทันสมัยในการตรวจสอบ การเสริมสร้างองค์ความรู้ในการผลิตและการบริหารจัดการตั้งแต่ระดับฟาร์มจนถึงผู้บริโภค การพัฒนาฐานข้อมูลฮาลาล และการส่งเสริมฐานข้อมูลวัตถุดิบฮาลาล เป็นต้น ขณะที่กระทรวงพาณิชย์ มีแผนการพัฒนาศักยภาพการตลาดฮาลาลสู่สากล ประกอบด้วย กิจกรรม เช่น การจัดอบรมให้ความรู้กับผู้ประกอบการเกี่ยวกับการผลิตสินค้าฮาลาลที่ถูกต้องตามหลักศาสนา รวมถึงความต้องการของผู้บริโภคในแต่ละประเทศ การจัดกิจกรรมส่งเสริมการขายร่วมกับห้างค้าปลีก/ซุปเปอร์สโตร์ชั้นนำ การจัดกิจกรรมจับคู่เจรจาการค้าสินค้าอาหารฮาลาลออนไลน์ ในอาเซียน จีน แอฟริกา และตะวันออกกลาง การประชาสัมพันธ์ภาพลักษณ์สินค้าฮาลาลไทย และการสร้างความร่วมมือที่ดีกับผู้เกี่ยวข้องกับสินค้าฮาลาลในตลาดประเทศมุสลิม เป็นต้น
ทั้งนี้ กรมส่งเสริมการค้าระหว่างประเทศ กระทรวงพาณิชย์พร้อมให้ข้อมูลเพิ่มเติมแก่ผู้ประกอบการที่มีความสนใจตลาดสินค้าฮาลาลที่มีแนวโน้มขยายตัวเพิ่มมากขึ้น และยังมีโอกาสช่องทางการค้าออนไลน์เพื่ออำนวยความสะดวกแก่ผู้บริโภคตามวิถีชีวิตในยุคปัจจุบัน
วันอังคารที่ 12 เมษายน 2565
นายกรัฐมนตรีติดตามสถานการณ์นักท่องเที่ยวเข้าไทยเพิ่มต่อเนื่อง มอบกระทรวงคมนาคมประสานหน่วยงานเกี่ยวข้องเตรียมทุกระบบบริการให้มีความพร้อม
นายกรัฐมนตรีติดตามสถานการณ์นักท่องเที่ยวเข้าไทยเพิ่มต่อเนื่อง มอบกระทรวงคมนาคมประสานหน่วยงานเกี่ยวข้องเตรียมทุกระบบบริการให้มีความพร้อม กระทรวงการท่องเที่ยวฯ ประสานผู้ประกอบการโรงแรมจัดกำลังคนและรถรับส่งผู้โดยสารให้เพียงพออำนวยความสะดวกผู้เดินทาง
วันที่ 12 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า หลังจากศูนย์บริหารสถานการณ์โควิด19 หรือ ศบค. ได้ผ่อนคลายมาตรการการเดินทางเข้าราชอาณาจักรเพิ่มเติมโดยการยกเลิกการใช้ผลตรวจ RT-PCR 72 ชั่วโมงก่อนเดินทางเข้าประเทศไทยตั้งแต่วันที่ 1 เม.ย. เป็นต้นมา พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามสถานการณ์การเดินทางเข้าประเทศไทยของนักท่องเที่ยวอย่างใกล้ชิด เพื่อเป็นข้อมูลประกอบการปรับปรุงมาตรการต่างๆ ที่อยู่ระหว่างการพิจารณาของ ศบค. เพื่อประกาศและดำเนินการในระยะต่อไป
ทั้งนี้ พบว่าการโดยสารทางอากาศยานเพิ่มขึ้นอย่างต่อเนื่องโดยเฉพาะในช่วงเทศกาลสงกรานต์ ที่บริษัท ท่าอากาศยานไทย จำกัด (มหาชน) (ทอท.) ได้ประเมินว่าระหว่างวันที่ 11 – 17 เม.ย. 2565 ท่าอากาศยานทั้ง 6 แห่งของ ทอท. ประกอบด้วย ท่าอากาศยานสุวรรณภูมิ, ดอนเมือง, เชียงใหม่, แม่ฟ้าหลวง เชียงราย, ภูเก็ต และหาดใหญ่ จะมีเที่ยวบินประมาณ 9,310 เที่ยวบิน เพิ่มขึ้น 14.48% เทียบกับช่วงเดียวกันของปีก่อน โดยเป็นเที่ยวบินระหว่างประเทศ 2,490 เที่ยวบิน และเที่ยวบินภายใน ประเทศช 6,820 เที่ยวบิน จำนวนผู้โดยสารที่เดินทางประมาณ 1 ล้านคน เพิ่มขึ้น 103.07% แบ่งเป็นเป็นผู้โดยสารที่เดินทางเข้า-ออกระหว่างประเทศ 238,800 คน และผู้โดยสารภายในประเทศ 843,220 คน
น.ส.ไตรศุลี กล่าวว่า นายกรัฐมนตรีได้มอบหมายกระทรวงคมนาคมให้ติดตามแนวโน้มจำนวนผู้เดินทางเข้า-ออกประเทศไทยอย่างต่อเนื่อง พร้อมกับประสาน ศูนย์ปฏิบัติการภาวะฉุกเฉิน ณ ท่าอากาศยาน (EOC) สำนักงานการบินพลเรือน แห่งประเทศไทย ท่าอากาศยานที่ได้รับอนุญาตให้ทำการบินเข้า-ออกระหว่างประเทศบิน ด่านควบคุมโรคติดต่อระหว่างประเทศ กองบังคับการตรวจคนเข้าเมือง ตลอดจนหน่วยงานเกี่ยวข้องในการวางแผนรองรับ โดยทุกระบบของทุกหน่วยบริการ ณ ท่าอากาศยานต้องมีความพร้อม และสามารถปรับแผนการให้บริการให้สอดคล้องกับจำนวนผู้โดยสาร
นอกจากนี้ ให้กระทรวงการท่องเที่ยวและกีฬา ประสานผู้ประกอบการโรงแรมให้เตรียมการทั้งกำลังคนและรถรับผู้โดยสารจากท่าอากาศยานให้เพียงพอโดยเฉพาะในช่วงเทศกาลสงกรานต์ที่จะมีการเดินทางหนาแน่น ทั้งของผู้โดยสารในและระหว่างประเทศกว่า 1ล้านคน ให้สามารถอำนวยความสะดวกให้ผู้เดินทางเป็นไปอย่างคล่องตัว และยังเป็นไปตามมาตรการควบคุมการแพร่ระบาดของโควิด19 ที่เข้มงวด
“นายกรัฐมนตรีติดตามการเดินทางเข้าประเทศไทยของนักท่องเที่ยวในทุกช่องทางทั้งทางอากาศ ทางเรือ และทางบก ซึ่งมีแนวโน้มเพิ่มขึ้นต่อเนื่อง โดยข้อมูลทั้งหมดทั้งจำนวนนักท่องเที่ยว จำนวนผู้ติดเชื้อโควิด19 จะนำเข้ามาประกอบการพิจารณาของ ศบค. เพื่อปรับปรุงมาตรการสำหรับการเดินนทางเข้าราชอาณาจักรในระยะต่อไป” น.ส.ไตรศุลี กล่าว
--------------------
วันอังคารที่ 3 พฤษภาคม 2565
ครม.อนุมัติการจัดทำและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว
ครม.อนุมัติการจัดทำและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว
วันที่ 3 พฤษภาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติการจัดทำและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว พร้อมอนุมัติให้อธิบดีกรมอุทยานแห่งชาติ สัตว์ป่า และพันธุ์พืช เป็นผู้ลงนามในร่างบันทึกความเข้าใจฯดังกล่าว โดยหากจำเป็นต้องแก้ไขปรับปรุงร่างบันทึกความเข้าใจฯในส่วนที่ไม่ใช่สาระสำคัญและไม่ขัดต่อผลประโยชน์ของประเทศไทย ให้กระทรวงทรัพยากรธรรมชาติและสิ่งแวดล้อมสามารถดำเนินการได้โดยไม่ต้องนำเสนอครม.อีกครั้ง และมอบหมายให้กระทรวงการต่างประเทศจัดทำหนังสือมอบอำนาจเต็มให้แก่อธิบดีกรมอุทยานแห่งชาติ สัตว์ป่า และพันธุ์พืชเป็นผู้ลงนามในร่างบันทึกความเข้าใจดังกล่าว
สำหรับการจัดสร้างสวนรุกชาติไทย-ลาว เป็นโครงการสำคัญตามกรอบการดำเนินงานความร่วมมือไทย-ลาวปี 2561-2564 มีวัตถุประสงค์เพื่อแสดงถึงมิตรภาพและความสัมพันธ์อันดีที่มีต่อกัน เพื่อเป็นแหล่งรวบรวมและอนุรักษ์พันธุกรรมพืชที่มีค่าหายากและใกล้สูญพันธุ์ รวมทั้งเป็นแหล่งท่องเที่ยวพักผ่อนหย่อนใจทางธรรมชาติแบบยั่งยืนของลาว และเพื่อสร้างความร่วมมือของนักพฤกษศาสตร์ในการศึกษาด้านพันธุ์ไม้ของสองประเทศ โดยสวนรุกขชาติไทย-ลาว ได้ดำเนินการจัดทำโครงการในเขตโรงเรียนมัธยมสมบูนนาซอน บ้านนาซอน เมืองปากงึม นครหลวงเวียงจันทน์ ซึ่งทางกรมอุทยานแห่งชาติ สัตว์ป่า และพันธุ์พืช ได้ตั้งงบประมาณรายจ่ายประจำปีงบประมาณ 2562 ไว้สำหรับดำเนินการในเรื่องนี้จำนวน 10.95 ล้านบาท แต่ไม่สามารถดำเนินการก่อสร้างและเบิกจ่ายงบประมาณให้แล้วเสร็จได้ทันตามกำหนดเวลา เนื่องจากความล่าช้าในขั้นตอนการอนุญาตเข้าปฏิบัติงาน จึงทำให้งบประมาณสำหรับการก่อสร้างตกพับไป และบันทึกความเข้าใจฉบับเดิมได้สิ้นสุดลงแล้วเมื่อวันที่ 31 ธันวาคม 2564
อย่างไรก็ตามทั้งสองฝ่ายยังมีความประสงค์จะดำเนินโครงการจัดสร้างสวนรุกขชาติไทย-ลาวต่อไป ดังนั้นกระทรวงทรัพยากรธรรมชาติและสิ่งแวดล้อมจึงได้เสนอให้ครม.พิจารณาให้ความเห็นชอบร่างบันทึกความเข้าใจฯฉบับใหม่ในครั้งนี้ โดยยังคงมีเนื้อหาเหมือนฉบับเดิม แต่ได้ปรับขยายระยะเวลาดำเนินโครงการออกไปถึงวันที่ 31 ธันวาคม 2568 และกระทรวงทรัพยากรธรรมชาติและสิ่งแวดล้อมได้ตั้งงบประมาณรายจ่ายประจำปีงบประมาณ 2565 เพื่อดำเนินโครงการแล้วจำนวน 10.95 ล้านบาท จากงบประมาณโครงการรวม 15.24 ล้านบาท ส่วนที่เหลือจำนวน 4.29 ล้านบาท เป็นงบประมาณในส่วนของการฝึกอบรมในส่วนของผู้ที่เกี่ยวข้อง ซึ่งจะตั้งของบประมาณเพิ่มเติมเมื่อจัดสร้างสวนรุกชาติไทย-ลาว เสร็จเรียบร้อยแล้วต่อไป
วันอาทิตย์ที่ 13 กุมภาพันธ์ 2565
รับกระแสประชาชนตอบรับปลดล็อกกัญชา สธ.เตรียมจัดใหญ่ ประชุมวิชาการกัญชาทางการแพทย์ครั้งที่ 1 ทั่วประเทศ
รับกระแสประชาชนตอบรับปลดล็อกกัญชา สธ.เตรียมจัดใหญ่ ประชุมวิชาการกัญชาทางการแพทย์ครั้งที่ 1 ทั่วประเทศ
เมื่อวันที่ 13 ก.พ. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ภายหลังมีประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 โดยล็อกปลดกัญชาและกัญชงพ้นจากยาเสพติดให้โทษ มีผลบังคับใช้ 120 วัน นับจากวันที่ประกาศลงในราชกิจจานุเบกษา 9 ก.พ.2565 กระทรวงสาธารณสุข แจ้งว่า วิสาหกิจชุมชนหลายแห่ง ได้จัดอบรมให้ความรู้กับประชาชนเกี่ยวกับการใช้ประโยชน์จากกัญชาและกัญชง และมีประชาชนให้ความสนใจเข้ารับการอบรม เสริมองค์ความรู้การใช้ประโยชน์จากพืชกัญชาและกัญชงจำนวนมาก แสดงให้เห็นถึงว่าประชาชนต่างตอบรับการปลดล็อกกัญชาและกัญชงเป็นอย่างดี
น.ส.ไตรศุลี กล่าวว่า เพื่อเสริมองค์ความรู้เกี่ยวกับพืชกัญชาและกัญชงให้กับประชาชน กระทรวงสาธารณสุข เตรียมจัดประชุมวิชาการกัญชาทางการแพทย์ครั้งที่ 1 โดยกระจายการจัดงานในทุกเขตสุขภาพทั่วประเทศ เน้น 3 กลุ่มเป้าหมาย ประกอบด้วย 1) ผู้ป่วย 2) ประชาชนทั่วไป 3) ผู้ประกอบการ คาดว่าจะเริ่มจัดประชุมวิชาการฯ ที่แรกในเขตสุขภาพที่ 9 จังหวัดสุรินทร์วันที่ 4-6 มี.ค.2565 และจะขยายการจัดงานครอบคลุมทุกเขตสุขภาพ โดยการจัดประชุมดังกล่าว จะมีการแสดงการความก้าวหน้ากัญชาทางการแพทย์ มีการจัดคลินิกกัญชาบูรณาการ พร้อมกับจัดมหกรรมกัญชากัญชงภายในงานด้วย
น.ส.ไตรศุลี กล่าวว่า นายอนุทิน ชาญวีรกูล รองนายกรัฐมนตรี และ รมว.สาธารณสุข ได้เสนอร่างพระราชบัญญัติ กัญชา กัญชง พ.ศ…. ต่อสภาผู้แทนราษฎรแล้ว เพื่อควบคุมการใช้กัญชา กัญชง ให้เกิดประโยชน์ เกิดประสิทธิภาพสูงสุด และป้องกันไม่ให้มีการนำไปใช้ในทางที่ผิด เชื่อว่าจะสามารถประกาศใช้ได้ทัน 120 วัน รองรับการประกาศปลดล็อกกัญชาและกัญชงพ้นยาเสพติดให้โทษ โดยการปลูกและการใช้ประโยชย์จากกัญชาและกัญชง ต้องเป็นไปตามข้อกำหนดของกฎหมาย
“การศึกษาวิจัยและพัฒนาการใช้กัญชาและกัญชง เป็นพืชสมุนไพรในทางการแพทย์ ถือเป็นหนึ่งในนโยบายเร่งด่วนของรัฐบาล โดยวันนี้รัฐบาลได้ปลดล็อกพืชกัญชาและกัญชงพ้นจากยาเสพติด เพื่อให้เกิดการสร้างอาชีพ สร้างรายได้ให้กับประชาชน ให้สามารถใช้ประโยชน์ในการรักษาและดูแลสุขภาพของประชาชนในระดับครัวเรือนได้” น.ส.ไตรศุลี กล่าว
.......................
วันศุกร์ที่ 11 กุมภาพันธ์ 2565
ชวน “สายเที่ยว - บริษัททัวร์” ร่วมโครงการ “ทัวร์เที่ยวไทย” เหลือสิทธิกว่า 168,000 สิทธิ ปชช. รับสิทธิได้ที่แอปฯ เป๋าตัง
.....
ตามที่รัฐบาลได้ขยายเวลา “โครงการทัวร์เที่ยวไทย” ไปสิ้นสุด พ.ค. 65 นั้น ขณะนี้ระบบได้เปิดให้ประชาชนลงทะเบียนซื้อรายการนำเที่ยว บริษัทนำเที่ยวรายเดิมเริ่มส่งรายการนำเที่ยว และบริษัทนำเที่ยวรายใหม่ลงทะเบียนเข้าร่วมโครงการได้แล้ว
.
รัฐบาลจึงขอเชิญชวนประชาชน และผู้ประกอบการนำเที่ยวเข้าร่วมโครงการดังกล่าว โดยประชาชนสามารถดำเนินการขอรับสิทธิได้ที่แอปฯ เป๋าตัง ซึ่งข้อมูล ณ วันที่ 9 ก.พ.65 เหลือสิทธิตามโครงการกว่า 168,000 สิทธิ และสามารถตรวจสอบรายละเอียดท่องเที่ยวของบริษัทนำเที่ยวที่ www.ทัวร์เที่ยวไทย.ไทย
.
ทั้งนี้ นายกฯ ขอให้หน่วยงานที่เกี่ยวข้องเข้มงวดในเรื่องการกำหนดแนวทางในการบริหารจัดการ เพื่อควบคุมและป้องกันการแพร่ระบาดของโรคโควิด-19 ที่อาจเกิดขึ้นจากการเดินทางท่องเที่ยวภายใต้โครงการฯ พร้อมกำกับให้ผู้ประกอบการนำเที่ยวดูแลนักท่องเที่ยวตามมาตรการโดยเคร่งครัด
.
อ่านเพิ่มเติม คลิกhttps://www.thaigov.go.th/news/contents/details/51393
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 2 กันยายน 2564
​PM: Govt attaches equal importance on public health and economic recovery
​PM: Govt attaches equal importance on public health and economic recovery
Sep 1, 2021, at 14.05 hrs, at the censure debate against individual ministers held during the 1st annual ordinary session (3rd Year) of the House of Representatives, Prime Minister and Defense Minister Gen. Prayut Chan-o-cha has made clarification on various issues that were raised during the debate. Government Spokesperson Thanakorn Wangboonkongchana disclosed gist as follows:
1.Agro production: The Government’s policy is to promote alternative cropping and reduce production cost. It also implements rice insurance scheme within the set budget framework, and continues with its endeavor to suppress IUU Fishing.
2.COVID-19 vaccine: The Government has started vaccine acquisition process since early 2020. The COVID-19 vaccine is for emergency use, and importing them will also depend on vaccine manufacturers and the countries of origin. The Government strives to take care and facilitate COVID-19 patients, especially those who want to return home, through setting up of field hospitals, home isolation and community isolation.
3.Remedy measures: The Government carries out large-scale monetary and fiscal policy in an extremely cautious manner to remedy and maintain economic stability. As of now, over 5.1 million debtors in the people sector and 890,000 debtors in the business sector have been assisted, with the total debt amount of over 1.91 trillion Baht, and 1.94 trillion Baht respectively. The Government also acquired 1-trillion Baht loan for economic and social problem solving, remedy, and rehabilitation. Additional central budget has also been allocated to local administrations.
4.Economic overview: According to the World Bank’s report, social assistance measures provided by the Thai Government in 2020 account for 3.2% of GDP, more than tripling the 0.8% figure of 2019. The International Monetary Fund (IMF) also reported that Thailand ranks 2nd among the emerging economies for the highest fiscal packages used in addressing COVID-19 (11.4% of GDP), with approximately 850 billion Baht given to over 42.3 million people.
5. COVID-19: Thailand’s infection rate per population is at the average of 1.77%, which is lower than the world’s average of 2.97%, while mortality rate is at the average of 0.95%, also lower that the world’s average of 2.07%. The Government strives to reduce the numbers, especially the mortality, to nil.
According to the Prime Minister, the Government commits to put utmost effort in addressing the problems of Thai people. National budget will be optimized for best interest of the country and people. Subsidies directly given to the people prove that the Government has placed great importance on the people’s bread and butter concern.
วันพุธที่ 25 พฤษภาคม 2565
ข่าวดี รับสมัคร นักศึกษาจบใหม่ คนหางานที่มีทักษะภาษาอังกฤษ ทำงานบนเรือสำราญมากกว่า 1,000 อัตรา
วันที่ 25 พฤษภาคม 2565 นายไพโรจน์ โชติกเสถียร อธิบดีกรมการจัดหางาน ให้การต้อนรับผู้บริหารสายการเดินเรือสำราญ Princess Cruise และHalland America Line ในโอกาสเข้าพบเพื่อหารือเรื่องการสรรหาพนักงานสัญชาติไทยเข้าประจำการบนเรือสำราญ จำนวนมากกว่า1,000 อัตรา
เพื่อตอบรับความต้องการการบริการเดินเรือที่กำลังจะเริ่มต้นช่วงกลางปี 2565 โดยนายไพโรจน์ กล่าวว่า บริษัทจัดหางาน ทีเอสทีซี ไทย จำกัด ได้แจ้งต่อกรมการจัดหางานว่ามีความต้องการคนไทยไปทำงานบนเรือสำราญในตำแหน่งต่างๆ อาทิ กุ๊ก/ผู้ช่วยกุ๊ก พนักงานเสิร์ฟ บาร์เทนเดอร์ พนักงานบริการห้องพัก พนักงานต้อนรับ ช่างภาพ เวทีแสงสีเสียง เป็นต้น โดยมีระยะเวลาการทำงานบนเรือ ครั้งละ 9 เดือน รายได้เดือนละ 30,000 – 100,000 บาทต่อเดือนตามอัตราค่าจ้างแต่ละตำแหน่ง ไม่รวมค่าตอบแทนพิเศษ โดยนายจ้างจะออกค่าใช้จ่ายในส่วนของตั๋วเครื่องบินไป-กลับ ที่พักและอาหารตลอดระยะเวลาการทำงาน ซึ่งเป็นโอกาสอันดีของนักศึกษาจบใหม่ ผู้มีประสบการณ์ทำงานบนเรือสำราญ ผู้ที่จบการศึกษาในสาขาการโรงแรม และคนหางานที่มีทักษะภาษาอังกฤษ โดยผู้ที่สนใจทำงานสามารถติดต่อสอบถามได้ที่ กองบริหารแรงงานไทยไปต่างประเทศ กรมการจัดหางาน โทร. 02 245 6712-3
“รัฐมนตรีว่าการกระทรวงแรงงาน ท่านสุชาติ ชมกลิ่น มุ่งมั่น ผลักดันการจัดส่งแรงงานไทยไปทำงานต่างประเทศอย่างยิ่ง เพราะเป็นทางเลือกหนึ่งที่จะทำให้แรงงานไทยมีงาน มีรายได้ มีคุณภาพชีวิตที่ดี และนำเงินตราจากต่างประเทศเข้ามาสู่ระบบเศรษฐกิจประเทศไทย” อธิบดีกรมการจัดหางาน กล่าว
ด้าน Mr. Prem Kannan ผู้บริหารฮอลแลนด์ อเมริกา กรุ๊ป กล่าวว่า ปัจจุบันเรือสำราญเริ่มกลับมาเดินเรือในหลายพื้นที่ทั่วโลก เช่น เส้นทางท่องเที่ยวแถบอเมริกาเหนือ อเมริกากลาง ยุโรป และสายเดินเรือในแถบเอเชีย ทำให้นักท่องเที่ยวเรือสำราญมีจำนวนเพิ่มขึ้น โดยในปีนี้ คาดว่าจะเกิดการจ้างแรงงานในตลาดประเทศไทยมากถึง 2,000 คน เนื่องจากคนไทย มีอัธยาศัยที่ดี มีพื้นฐานการบริการที่สุภาพ และมีบุคลิกภาพที่ยิ้มแย้มแจ่มใส รวมถึงมีความรู้ความสามารถที่ดีอยู่ในมาตรฐานสากล
“เราสามารถสอนให้พนักงานของเราเสิร์ฟอาหาร ทำอาหาร หรือเป็นบาร์เทนเดอร์ได้ แต่การสอนให้ใครยิ้มเป็นเรื่องยากกว่า คนไทยจึงเป็นที่ต้องการในงานด้านการบริการ” Mr. Prem Kannan กล่าว
วันพุธที่ 24 สิงหาคม 2565
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ขอแนะนำช่องทางใหม่ สำหรับติดตามข่าวสารและความเคลื่อนไหว
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมขอแนะนำ 2 ช่องทางใหม่ สำหรับติดตามข่าวสาร ความเคลื่อนไหวโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยประชาชนที่อยู่ในแนวสายทาง รวมถึงประชาชนทั่วไปที่ต้องการรับข้อมูลข่าวสารประชาสัมพันธ์ที่น่าสนใจของโครงการฯ สามารถสแกน QR Code เพื่อเพิ่มเพื่อนผ่าน Facebook Fanpage : โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line@ ได้ที่ ID Line : @mrtpurpleline รฟม. ขอเชิญชวนกดเพิ่มเพื่อนและแอดไลน์กันไว้ จะได้ไม่พลาดข้อมูลข่าวสารสำคัญ
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 26 พฤศจิกายน 2564
โฆษกรัฐบาลเผย นายกฯ สั่งด่วน ทุกหน่วยงานเกาะติดสถานการณ์น้ำท่วมภาคใต้ 24 ชม. หลายพื้นที่ของประเทศอยู่ท่ามกลางมรสุม ทางทิศตะวันตกและทิศตะวันออก
โฆษกรัฐบาลเผย นายกฯ สั่งด่วน ทุกหน่วยงานเกาะติดสถานการณ์น้ำท่วมภาคใต้ 24 ชม. หลายพื้นที่ของประเทศอยู่ท่ามกลางมรสุม ทางทิศตะวันตกและทิศตะวันออก
วันนี้(26พ.ย. 64)นายธนกรวังบุญคงชนะ​โฆษกประจำสำนักนายกรัฐมนตรีเผยว่าพลเอกประยุทธ์​จันทร์โอชานายกรัฐมนตรีและรัฐมนตรีว่าการกระทรวงกลาโหม​ได้รับทราบ​ประกาศกรมอุตุนิยมวิทยาฉบับที่1ลงวันที่26พฤศจิกายน2564​ซึ่งรายงานว่าจะมีฝนตกหนักถึงหนักมากบริเวณภาคใต้และคลื่นลมแรงบริเวณอ่าวไทย​โดยจะมีผลกระทบตั้งแต่วันที่27ถึงวันที่30พฤศจิกายน2564​ร่องมรสุมพาดผ่านภาคใต้ตอนล่างประกอบกับมรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังค่อนข้างแรงทำให้มีฝนตกหนักถึงหนักมากบางพื้นที่บริเวณจังหวัดชุมพรสุราษฎร์ธานีนครศรีธรรมราชพัทลุง
สงขลาปัตตานียะลาและนราธิวาส อาจเกิดน้ำท่วมฉับพลันและน้ำป่าไหลหลากได้ รวมทั้งอ่าวไทยยังมีคลื่นสูงประมาณ2 -3เมตรในบริเวณที่ฝนตกหนักด้วย
นายธนกรยังกล่าวเพิ่มเติมว่านายกรัฐมนตรี​ได้สั่งการด่วนให้หน่วยงานที่มีส่วนเกี่ยวข้อง​เตรียม​ความพร้อมอย่างเต็มรูปแบบเพื่อรับมือกับสถานการณ์​โดยเน้นให้เกาะติดสถานการณ์​อย่างใกล้ชิดเตรียมกำลังพลเครื่องจักรอุปกรณ์และระบบสื่อสาร พร้อมให้ความช่วยเหลือแก่ประชาชนผู้ประสบภัยตลอด24ชม. ​และขอให้ประชาชนติดตามประกาศจากกรมอุตุนิยมวิทยา​อย่างใกล้ชิดด้วย
………………..